Doppu 12 anni di guerra civili, ntô 1992 accuminzau lu prucessu di pacificazziuni e dimucratizzazziuni dû paisi. La struttura ecunòmica si basa assai supra l'agricultura. Li culturi cchiù sviluppati sunnu chidda dû café, dû cutuni e dâ canna ô zuccuru. Lu finòminu dû latifunnismu è ancora assai prisenti.

Benito Amilcare Andrea Mussolini (29 di giugnettu 1883 - 28 di aprili 1945) era dittaturi d'Italia dû 1922 ô 1943. La sò pulitica fu carattirizzata di n'espansionismu ntê culonî di l'Africa, in Albania e n Grecia, siguita di na diriva dittaturiali cu lu cultu di la pirsunalità. La sò allianza cû la Girmania di Hitler duranti la secunna guerra munniali sinnau la fini dô sò riggimi.

Duranti lu sò regnu, lu sò fratastru, Rubbertu lu Guiscardu (1047 ca.) si cci junciù ntô sud d'Italia, e doppu la morti di Druguni, lu Guiscardu addivintau unu di cchiù nfluenti cavaleri nurmanni di l'èbbica.

L'idei di Cartesiu sunnu spissu currilati a Platoni, nunustanti ca a ddu tempu la moda era d'assicutari l'idei di Aristòtili. Tanti lu discrìvinu comu razziunalista, picchì circava dintra la sò menti ê soi risposti. Puru siddu era contra lu scetticismu giniralmenti, spissu la sò filusufìa veni chiamata «Scetticismu Cartesianu», accussi granni era la sò nfluenza.

Lu cumuni, funnatu ntô 1570 di Don Carlu Barresi appi, n principiu, lu nomu di Alessandria della Pietra, n unuri dû fiudatariu di ddi terri, Alissandru Presti, e dû Casteddu dâ Petra d'Amicu. Stu nomu fu sarvatu nzinu ô 1713, quannu, istituiti li municipi, pigghiau chiddu di Alessandria di Sicilia e appoi difinitivamenti cu Dicretu Riali dû 7 di nuvèmmiru dû 1862, di Alessandria della Rocca, n unuri dâ Vìrgini Santìssima di la Rocca, lu cui simulacru vinni arritruvatu prudiggiusamenti ntâ zona chiamata ""Rocca ncravaccata"".

La matri di Bach, Elisabeth Lämmerhirt, murìu tantu prestu e sô patri la siquìu quannu J. S. Bach era un picciottu di suli 9 anni. J. S. Bach appi a trasfirìrisi pressu lu frati majuri Johann Christoph Bach urganista a Ohrdruf 'n Girmania. Duranti la pirmanenza ntâ casa di sô frati, J. S. Bach cuntinuau a cupiari, studiari, e sunari mùsica. N'anèddutu ristau circa la curiusitati di lu jùvini cumpusituri: sbigghiu duranti na notti, quannu lu restu dâ casa era ntô prufunnu dû sonnu, avìa attruvatu nu manuscrittu (prisumibbirmente na riccolta di travagghi di lu primu minturi di Johann Christoph, Johann Pachelbel) di la nica ammuarra di mùsica di sô frati e avìa nizziatu a cupiàrilu a lu chiaru di luna. Stu travagghiu nutturnu siquitau finchì nu jornu Johann Christoph sintìu lu jùvini Sebastian ca sunava arcuni dî mutivi carattirìstici tratti dî brani dâ bibbliuteca privata, e naturarmenti iddu vosi sapiri comu Sebastian nn'avìa vinutu a canuscenza, tantu di mparàrili accussì bonu.

Comu animaturi, fu iddu chi scuprìu a Giuvanni Grassu e a Ancilu Muscu. Fu iddu chi fici rapprisintari comu diritturi di cumpagnìi, l'òpiri di Pier Maria Rosso di San Secondo e di Luigi Pirandellu. Ntô 1903 funnò la Compagnia drammatica siciliana.